armvectores/hy_wikipedia_2023 huggingface dataset:
Մարիա Կոնչիտա Ալոնսո

Մարիա Կոնչիտա Ալոնսո (իսպ.՝ Maria Conchita Alonso, իրական անունը Մարիա Կոնսեպսիոն Ալոնսո Բուստիլյո, իսպ.՝ María Concepción Alonso Bustillo, հունիսի 29, 1957(1957-06-29), Սիենֆուեգոս, Կուբա), ամերիկացի դերասանուհի և երգչուհի։


== Վաղ Տարիներ ==
Մարիա Կոնչիտան ծնվել է 1957 թվականի հունիսի 29-ին Կուբայի Սենֆուէգոս քաղաքում։ 1962 թվականին, երբ նա 5 տարեկան էր, նրա ծնողները Վիկարդո Ալոնսոն և Մարիա Կոնչիտա Բուստիլյոն տեղափոխվեցին Վենեսուելա։
Մարիան շոու-բիզնեսում է հայտնվել 1971 թվականին, հաղթելով «Միսս պատանիների աշխարհ» մրցույթում, իսկ 1975 թվականին «Միսս աշխարհ» մրցույթում զբաղեցրել է 5-րդ տեղը։ Դրանից հետո նա դարձավ մոդել և Վենեսուելայում այնպես հայտնի դարձավ, ինչպես հայտնի  դերասանուհիները և երգչուհիները։


== Կարիերա ==


=== Երաժշտական և կինոկարիերա ===
1979 թվականին նա հրատարակեց «Love Maniac» ալբոմը, որը դարձավ «ոսկե», իսկ նույնանուն երգը գրավեց առաջին տեղը երաժշտական թարտերում։ Հետո հաջորդեցին էլի հաջողված ալբոմներ  «The Witch» և «Dangerous Rhythm»: Իսպանա-ասիական շրջանում մեծ տարածում ստացավ նրա «Vamos a Bailar» երգը, որը գրել է հայտնի երաժիշտ Ջորջ Մորոդերը, որպես «Սպիով Դեմք» ֆիլմի սաունդրեք։
Մարիային իսկական աստղ դարձրեց «Maria Conchita» ալբոմը, իսկ 1985 թվականին առաջադրվել է «Գրեմմի» մրցույթում որպես «Լավագույն լատինական արտիստ»։ Դրանից հետո Մարիան իր գործունեությունը շարունակեց Հոլիվուդում «Մոսկվան Հուդզոնում» ֆիլմում, որտեղ նրա զուգընկերը դարձավ Ռոբին Ուիլյամսը։ Հետո նա նկարահանվեց այնպիսի ֆիլմերում, որոնցից են «Վազող Մարդը»՝ Առնոլդ Շվարցենեգերի հետ, «Գիշատիչ 2»՝ Կեվին Պիներ Խոլի հետ և  «Հոշիների Տուն»՝ Մերիլ Սթրիփի և Գլեն Քլոուզի հետ։
Ավելի ուշ Մարիան մասնակցություն ունեցավ «Համբուրիր Վամպիրին» ֆիլմում՝ Նիկոլաս Քեյջի հետ, «Գույներ» ֆիլմում՝ Շոն Փենի հետ և խաղացել է գլխավոր դերը «Կին-Պաուկի Համբույրը» մյուզիքլում ։


=== Հասարակական Գործունեություն ===
Մարիա Կոնչիտա Ալոնսոն մասնակցել է նաև բարեգործական կազմակերպությունների դրամահավաքին։ Նա հանդիսանում է Վենեսուելայի նախագահ Ուգո Չավեսի թշնամին, ում համարում է բռնապետ։ Նա 2008 թվականին մասնակցել է Ջոն Մախեյնի նախընտրական քարոզարշավին։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==


== Հղումներ ==
Официальный видеосайт
Դանիիլ Բոլշունով

Դանիիլ Գեննադեևիչ Բոլշունով (ռուս.՝ Даниил Геннадьевич Большунов, ապրիլի 3, 1997(1997-04-03), Տոլյատի, Սամարայի մարզ, Ռուսաստան), ռուս ֆուտբոլիստ։ Հանդես է գալիս կենտրոնական պաշտպանի դիրքում։


== Կարիերա ==
Ծնվել է Տոլյատի քաղաքում, ֆուտբոլով սկսել է զբաղվել Յուրի Կոնոպլյովի անվան ֆուտբոլի ակադեմիայում (քաղաք Տոլյատի)։ Ներյունգրիի Հանրապետական մասնագիտացված մանկապատանեկան մարզադպրոցի շրջանավարտ է (2011-2015)։
Սախա Հանրապետության (Յակուտիա) հավաքականի կազմում հաղթել է Ռուսաստանի պրոցականների վեցամյա Սպարտակիադայի տարածաշրջանային փուլում (2013 թվական)։ Ներյունգրիի «Յակուտիա ՀՄՄՊՄԴ» թիմի կազմում խաղացել է «Հեռավոր Արևելք» տարածաշրջանի երրորդ դիվիզիոնում։ 2015/16 մրցաշրջանում անցկացրել է 14 խաղ ՊՖԼ առաջնությունում Յակուտսկի «Յակուտիա» ակումբում՝ խփելով մեկ գոլ։
2016/17 մրցաշրջանից առաջ տեղափոխվել է Պրեմիեր լիգայի «Տոմ» ակումբ, որի երիտասարդական թիմում 2016 թվականին անցկացրել է 16 խաղ՝ խփելով 3 գնդակ։ Երբ ֆինանսական խնդիրների պատճառով ակումբից հեռացել են մեծ թվով ֆուտբոլիստներ, Դանիիլ Բոլշունովը 2017 թվականի մարտի 3-ին «Ռոստով» ակումբի դեմ խաղում (0:6) կատարել է իր նորամուտը Պրեմիեր լիգայում։ Տոմսկի ակումբում իր առաջին գոլը խփել է 2017 թվականի ապրիլի 27-ին՝ գրավելով «Անժիի» դարպասը։ Ընդհանուր առմամբ 2016/17  մրցաշրջանում անցկացրել է 10 խաղ Ռուսաստանի Պրեմիեր լիգայում։ 2017 թվականի հունիսի 15-ին հայտնի է դարձել, որ ֆուտբոլիստը 3 տարով երկարաձգել է պայմանագիրը «Տոմ» ակումբի հետ։  2017/18 մրցաշրջանում «Տոմի» կազմում մասնակցել է 14 խաղի ՖԱԼ առաջնությունում։
2018 թվականի հուլիսի 24-ին մինչև 2018/19 մրցաշրջանի ավարտը վարձավճարով տեղափոխվել է «Սախալին» ակումբ։


== Վիճակագրություն ==


=== Ակումբային ===
2018 թվականի հոկտեմբերի 10-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Ժողովածու (3911)

Ժողովածու (3911), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3911 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 19X13 չափս։ Ձեռագիրը կազմված է 375 թերթից։ Գրված է միասյուն, նոտագրով։ Կազմը` կաշվեպատ տախտակ։


== Բովանդակություն ==
Յաղագս Սումմուլայի։
Յաղագս լօճիգայի։


== Ծանոթագրություններ ==
Բերյոզովկա (գյուղ, Եմելչևի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ուկրաիներեն՝ Березівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Բերյոզովկա գյուղում բնակվում էր 299 մարդ։ Բնակավայրը զբաղեցնում է 0,778 կմ² տարածք։ Բնակչության խտությունը կազմում էր 384,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլ դը Ֆրանս (երկրամաս)

Իլ դը Ֆրանս (ֆր.՝ Île-de-France), երկրամաս Ֆրանսիայում, Փարիզի ավազանի կենտրոնում՝ Սեն, Մառն և Ուազ գետերի միջև։


== Աշխարհագրություն ==
Իլ-դը-Ֆրանս շրջանը ընդգրկում է Փարիզ քաղաքը և նրա անմիջական արվարձանները։
Փարիզը շրջապատված է Ֆոնտենբլոյի, Ալատեի (ֆր.), Շանթիլի (ֆր.), Էրմենոնվիլով (ֆր.) Եվ Ռամբույեով (ֆր.), Անտառներով, Վերսալյան պուրակներով և այգիներով, Շանթիլիով, Վոք-լե-Վիկոմտե անտառներով։  Մարզը զբաղեցնում է ազգային տարածքի 2% -ը։


== Պատմություն ==
Պատմական վայրեր (շրջապատ) Իլ-դե-Ֆրանս - Յուրպուա, Valois, ֆրանսիական Gatine, ֆրանսիական Vexin, Mantua, Beauvais, ֆրանսիական Brie, Lanois , Neyonne (Cart-de  -Noyon), Soissonois և հարակից Փարիզի Փարիզ (Pe-de-France):


== Տնտեսություն ==
Ֆրանսիական խոշորագույն կորպորացիաների կենտրոնակայանը գտնվում է Փարիզում. BNP Paribas, Engie SA, Société Générale, AXA, France Télécom, Sanofi, EDF Group, Vivendi, Christian Dior, Danone, CNP Assuranceces, Bouygues, Air Liquide, Veolia Environnement, Peugeot, Lafarge  , PPR, Crédit Industriel et Commercial, Pernod Ricard, Natixis, Unibail-Rodamco, Safran, Publicis Groupe, Alcatel-Lucent, Technip, Capgemini, Gecina, Rexel, Finatis, Valeo:
Երկրի խոշորագույն կորպորացիաներից շատերը հիմնված են մայրաքաղաքի արվարձաններում. Total, Saint-Gobain and Areva (Courbevoie), Crédit Agricole (Montrouge), Vinci and Schneider Electric (Rueil-Malmaison), Renault and Vallourec (Boulogne-Billancourt), L'Oréal (  Կլիշի-լա-Գարեն), Քարֆուր (Էվրի), Ալստոմ (Լեւալուա-Պերետ), Սոդեքսո (Իսի-լե-Մուլինո), SCOR (Պուտո), Eiffage (Ասնիեր-սյուր-Սեն), Թալես (Նոյլի-սյուր-Սեն)  , Air France-KLM (Tremblay-en-France), Essilor (Charenton-le-Pont), Dassault Aviation (Saint-Cloud):


== Տեսարժան վայրեր ==
Skyscraper Tour First. 231 մետր բարձրությամբ այն զբաղեցնում է 26-րդ տեղը Եվրոպայի ամենաբարձր շենքերի ցուցակում (ներառյալ Ռուսաստանը), 8-րդը ՝ ԵՄ ամենաբարձր շենքերի ցուցակում, և ամենաբարձր շենքն է ոչ միայն տարածաշրջանում  , բայց ամբողջ Ֆրանսիան։


== Անվանում ==
Անվանումը ֆրանսերեն բառացի նշանակում է «Ֆրանսիայի կղզի»։ Հիշատակվում է 15-րդ դարասկզբից։ Ոմանք անվանման առաջացումը բացատրում են այն բանով, որ այս տարածքը մի քանի կողմից ողողում են Ֆրանսիայի առավել կարևոր գետերը։
Ըստ մեկ այլ կարծիքի՝ անվանման մեջ իր արտացոլումն է գտել այդ տարածքի պատմական այն մեծ դերը, որ նա խաղացել է որպես ֆրանսիական պետության միջուկ։


== Ծանոթագրություններ ==
Աբուզեթ (բերդ)

Անվան այլ կիրառումների համար տե՛ս՝ Աբուզեթ (այլ կիրառումներ)Աբուզեթ (Աբուսեթ, Ապուզեթ, Ապուսեթ), բերդի ավերակներ Թուրքիայիի Աղրըի մարզում, Բագրևանդ գետի բարձրադիր ձախ ափին, Աբուզեթ գյուղի մոտակայքում։
Պահպանված են սրբատաշ քարերով շարված պաշտպանական պարսպի մնացորդները, սենյակների ավերակներ, ջրամբարի ու գետնուղու հետքեր։


== Ծանոթագրություններ ==
Վերներ ֆոն Հեյդենստամ

Կարլ Գուստավ Վերներ ֆոն Հեյդենստամ (հուլիսի 6, 1859(1859-07-06)[…], Olshammar - մայիսի 20, 1940(1940-05-20)[…], Övralid, Մուտալա համայնք, Էստերգյոտլանդ, Շվեդիա), շվեդ բանաստեղծ և վիպասան, 1916 թվականի Գրականության Նոբելյան մրցանակի դափնեկիր։ 1912 թվականի Շվեդական ակադեմիայի անդամ։


== Կենսագրություն ==
Ծնվել է 1859 թվականի հուլիսի 6-ին Շվեդիայի Էրեբրու լենի Օլշամար բնակավայրում։ Շվեդիայի արվեստների թագավորական ակադեմիայում սովորել է նկարել, սակայն շուտով հեռացել է ակադեմայից հիվանդության պատճառով։ Հետագայում ճանապարհորդել է Եվրոպա, Աֆրիկա և արևելք։ Առաջին բանաստեղծությունների ժողովածուն՝ «Vallfart och vandringsår»-ը, հրատարակել է 1888 թվականին։ Բանաստեղծությունների այս հավաքածուն ոգեշնչված էր դեպի արևելք իր ճանապարհորդություններից և ի տարբերություն այդ ժամանակաշրջանի շվեդական գրականության մեծ մասին, նատուրալիստական չէր։
Գեղեցկության հանդեպ իր սերը նաև երևում է «Hans Alienus » (1892) երկար պոեմում։ «Dikter»-ում (1895) և «Karolinerna»-ում (2 հատոր, 1897–1898)` Կառլ XII թագավորի և իր ասպետների պատմական նկարագրերում, Հեյդենստամ ցույց է տալիս իր ուժեղ ազգայնական կիրքը։ «Karolinerna»-ից կարճ պատմվածքների անգլերեն թարգմանություններ կարելի է գտնել «American-Scandinavian Review»-ի (Նյու Յորք)՝ 1914 թվականի մայիսի, 1915 թվականի նոյեմբերի և 1916 թվականի հուլիսի համարներում։1910 թվականին շվեդական թեթերում վիճաբանություն էր սկսվել գրականության պրոլետարական «դեգրադացիայի» վերաբերյալ, երկու հակառկորդ ճամբարների գլխավոր դերակատարները Յուհան Ավգուստ Ստրինդբերգը և Հեյդենստամն էին։ Հեյդենստամի հիմնական ներդրումը «Proletärfilosofiens upplösning och fall» բրոշյուրն էր՝ հիմնականում ուղղված Ստրինդբերգի դեմ։
Վերջին գործը՝ «Nya Dikter»  բանաստեղծական ժողովածուն, որը հրատարակել է 1915 թվականին, շատերի կարծիքով համարվում է նրա լավագույն ստեղծագործությունը։
Մահացել է 1940 թվականի մայիսի 20-ին իր տանը` Օվրալիդում։


== Աշխատանքներ ==

Vallfart och vandringsår (1888)
Från Col di Tenda till Blocksberg  (1888)
Endymion (1889)
Renässans (1889)
Pepitas bröllop (1890)
Hans Alienus (1892)
Dikter (1895)
Karolinerna (1897-98)
Klassicitet och germanism (1898)
Tankar och tekningar (1899)
Ett folk (1899)
Sankt Göran och draken (1900)
Heliga Birgittas pilgrimsfärd (1901)
Skogen susar (1904)
Folkungaträdet (2 vol., 1905—1907)
Svenskarna och deras hövdingar (1910)
Dagar och händelser (1909)
Samlade skrifter (1909)
Proletärfilosofiens upplösning (1911)
Nya dikter (1915)
Uppsatser, tal och fanasier (1929)
Tankar och utkast (1941)
När kastanjerna blommade (1941)։


== Ծանոթագրություններ ==


== Գրականություն ==
Barton, Hildor Arnold (2003). Sweden and Visions of Norway: Politics and Culture, 1814-1905. SIU Press.
Larsson, Hans Emil (1909). "Swedish Literature," The Journal of English and Germanic Philology 8 (3), pp. 313–329.


== Արտաքին հղումներ ==
Verner von Heidenstam at Projekt Runeberg
Վերներ ֆոն Հեյդենստամի գործերը Գուտենբերգ նախագծում
Կաղապար:Internet Archive author
Վերներ ֆոն Հեյդենստամի ստեղծագործությունները Շվեդական գրկանության բանկում (շվեդերեն)
Վերին Գիրաթաղ

Վերին Գիրաթաղ, գյուղ Հայաստանի Հանրապետության Սյունիքի մարզում՝ Կապան քաղաքից մոտ 13 կմ հյուսիս-արևմուտք, Ողջի գետի ձախ կողմում։
Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ` կազմելով մասը Լեռնաձոր համայնքի։


== Բնակչություն ==
Համաձայն Հայաստանի Հանրապետության  2011 թվականի մարդահամարի արդյունքների` Վերին Գիրաթաղը բնակեցված չի եղել։ Մինչև 1989 թվականը բնակեցված է եղել ադրբեջանցիներով։
Վերին Գիրաթաղի բնակչության փոփոխությունը ժամանակի ընթացքում` ստորև.


== Ծանոթագրություններ ==
Զավալա շրջան (Տեխաս)

Զավալա շրջան (անգլ.՝ Zavala County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 3.364 կմ² է, բնակչությունը՝ 11.600 մարդ (2000 թ. տվյալներով)։ Շրջկենտրոնն է Քրիստալ Սիթի բնակավայրը։ Կազմավորվել է 1846 թ.։
Դեղին թզուկը (ֆիլմ)

«Դեղին թզուկը» (ռուս.՝ Жёлтый карлик), ռուսական կատակերգական մելոդրամա, որի ռեժիսորն է Դմիտրի Աստրախանը, սցենարի հեղինակը՝ Օլեգ Դանիլովը։ Ֆիլմը նկարահանվել է 2001 թվականին։


== Սյուժե ==
Գործողությունները տեղի են ունենում մեր օրերում՝ Սանկտ Պետերբուրգում։ Գլխավոր հերոսը հայտնի գրող Վլադիմիր Ժառովսկին է։ Նա գրում է սիրավեպեր, որոնք սիրված են ընթերցողների որոշակի զանգվածի համար։ Վլադիմիրը հարուստ է և հայտնի։ Ինքը գրողը իրեն համարում է անհաջողակ, քանի որ մի ժամանակ առաջ գրած «Դեղին թզուկը» վեպը իրեն փառք էր ապահովել, իսկ այժմ գումար աշխատելու նպատակով սկսում է պատճենել անարվեստ գործեր․ արդյունքում թողնում է արվեստը․․․


== Դերերում ==


== Նկարահանող խումբ ==
Սցենարի հեղինակ՝ Օլեգ Դանիլով
Ռեժիսոր՝ Դմիտրի Աստրախան
Գործադիր պրոդյուսերներ՝ Ալեքսանդր Վասիլկով, Վլադիմիր Խրապունով
Օպերատոր՝ Եժի Գոսցիկ
Նկարիչ՝ Իգոր Շչոլկովիչ


== Տեխնիկական տվյալներ ==
Արտադրություն՝ GP (կինոընկերություն), ООО «Կինոարտադրություն»
Գեղարվեստական ֆիլմ, գունավոր
Պատկերի ձևաչափ՝ 16:9, (1.78:1)
Բնօրինակ լեզու՝ ռուսերեն
Նկարահանված է «Eastman Kodak» ժապավենի վրա
Տևողությունը՝ 102 րոպե, (1 ժամ, 42 րոպե)


== Լրացուցիչ տեղեկություններ ==
ՌԴ-ում պրեմիերան տեղի է ունեցել 2002 թվականի հունվարի 11-ին
Ֆիլմում մասնակցել են Ռազմածովային ինժեներական ինստիտուտի զորահանդեսային գունդը
Ֆիլմում օգտագործվել են Իսահակ Դունաևսկու և Օսկար Ստրոկի երաժշտությունները։
Ֆիլմում հնչում են Պյոտր Լեշչենկոյի «Սև աչքեր» և Ալլա Պուգաչովայի «Զգույշ, տերևաթափ է» երգերը։


== Ծանոթագրություններ ==


== Արտաքին հղումներ ==
«Դեղին թզուկը» «Հայրենական կինոյի հանրագիտարան» կայքում
Վերին Բերդիկ

Անվան այլ կիրառումների համար տե՛ս՝ Բերդիկ (այլ կիրառումներ)Բերդիկ Վերին, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Սուրբ Աստվածածին եկեղեցի (Անաստասիևկա)

Սուրբ Աստվածածին եկեղեցի (ռուս.՝ Церковь Покрова Пресвятой Богородицы), ուղղափառ եկեղեցի Ռուսաստանի Ռոստովի մարզի Մատվեևո-Կուրգանսկի շրջանի Անաստասիևկա գյուղում։ Ենթարկվում է Ռուս Ուղղափառ եկեղեցու Ռոստովի և Նովոչերկասկի թեմի Մատվեևո-Կուրգանսկի գործակալությանը։
Հասցեն՝ Ռուսաստան, Ռոստովի մարզ,  Մատվեևո-Կուրգանսկի շրջան, գյուղ Անաստասիևկա, Հոկտեմբերյան փողոց։


== Պատմություն ==
1818 թվականից Անաստասիևկա գյուղում գոյություն ուներ աղոթքի փայտե տուն, որն օծված էր հանուն Սուրբ Աստվածածնի։
1823 թվականին 1812 թվականի Հայրենական պատերազմի մասնակից, գեներալ-լեյտենանտ Ադրիան Կարպովիչ Դենիսովի միջոցներով նրա հատկացրած հողակտորի վրա սկսվեց զանգակատնով և քարե ցանկապատով քարե եկեղեցու շինարարությունը, որն օծվել էր հանուն Սուրբ Աստուածածնի։ Եկեղեցին կառուցվեց 1824 թվականին Ռոստովի մարզի Մատվեևո-Կուրգանսկի շրջանի Անաստասիևկա գյուղում։
1937 թվականին եկեղեցու շենքն ու հողամասը առգրավվել են հօգուտ պետության։ Երկար տարիներ տաճարում չեն իրականացվել ծիսակատարություններ։ Եկեղեցին սկզբում օգտագործվել է որպես գյուղի ակումբ, ապա որպես մարզադահլիճ։
1999 թվականին վանքը վերանորոգվեց ու վերականգնվեց։ Այդ նույն ժամանակվանից էլ այնտեղ սկսեցին պարբերաբար իրականացվել ծիսակատարություններ։
2009 թվականին տաճարի համար ձեռք են բերվել եկեղեցական իրեր, սրբապատկերներ։ Տաճարի շենքում տեղադրվեցին մետաղապլաստե պատուհաններ։
2014 թվականին տաճարի մեծ մասը վերանորոգել է «Հայրենիք» կոլտնտեսությունը՝ տնօրեն Սերգեյ Ջավլախի և Անաստասիևկա գյուղի բնակիչների ուժերով։ Եկեղեցին ունի երկնագույն ներկված գմբեթներ, մետաղյա ներդիրներով աղյուսե դարպաս։
2015 թվականի նոյեմբերի 1-ին Դոնի մետրոպոլիայի ղեկավար, Ռոստովի և Նովոչերկասկի մետրոպոլիտ Մերկուրին կատարել է վերականգնված Ռոստովի մարզի Մատվեևո-Կուրգանսկի շրջանի Անաստասիևկա գյուղի Սուրբ Աստվածածին տաճարի Մեծ օծում և աստվածային ժամերգություն։ Ի հիշատակ Մեծ օծման՝ մետրոպոլիտը ծխին նվիրաբերել է Սուրբ Աստվածածնի դոնյան սրբապատկերը։


== Հոգևորականներ ==
Անաստասիևկա գյուղի Սուրբ Աստվածածին տաճարի վանահայրն է  քահանա Սերգի Միտասովը։


== Ծանոթագրություններ ==


== Հղումներ ==
Анастасиевка. Церковь Покрова Пресвятой Богородицы.
Глава Донской митрополии митрополит Ростовский и Новочеркасский Меркурий совершил Великое освящение восстановленного храма Покрова Пресвятой Богородицы. Официальный сайт Ростовской-на-Дону епархии Дон православный.
Церковь Покрова Пресвятой Богородицы. Отец Геннадий. Archived 2017-02-22 at the Wayback Machine.
Դոնդար Ղուշչու

Դոնդար Ղուշչու (ադրբ.՝ Dondar Quşçu), գյուղ Ադրբեջանական Հանրապետության Թովուզի շրջանում։


== Պատմություն ==
Գյուղը հիմնադրվել է ԽՍՀՄ ժամանակաշրջանում։


== Աշխարհագրություն ==
Գտնվում է Տավուշ քաղաքից 4 կմ հարավ՝ Եկեղեցաջուր (Քիլիսասույու) գետակի ափերին։ Ծովի մակերևույթից 460-490 մետր բարձրության վրա է։


== Բնակչություն ==
Համաձայն 2009 թվականի մարդահամարի գյուղի բնակչությունը կազմում է 3754 մարդ։
1977 թվականին ունեցել է 1921 բնակիչ։


== Արտաքին հղումներ ==
Ադրբեջանական կողմը սեփական բնակչությանը շրջապատել է հրետանային մարտկոցներով` դարձնելով թիրախ. ՀՀ ՊՆ խոսնակ


== Ծանոթագրություններ ==
(2041) Լանցելոտ

(2041) Լանցելոտ (անգլ.՝ Lancelot), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,152135 ա. մ., առավելագույնը մոտենում է 2,5193 ա. մ. հեռավորության վրա և հեռանում 3,7849 ա. մ.։ Արեգակի շուրջ մեկ ամբողջական պտույտ է կատարում 2044,12 երկրային օրվա ընթացքում, իր ուղեծրով շարժվելով միջինում 0,176115 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2041) Լանցելոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արենցանո

Արենցանո (իտալերեն՝ Arenzano), քաղաք Իտալիայում, գտնվում է Լիգուրիա մարզում՝ Ջենովա գավառում։
Բնակչությունը կազմում է 11 544 մարդ (2005 թվականի, դեկտեմբերի 31 համաձայն), խտությունը կազմում է 481 մարդ/կմ², տարածքը գրավում է 24 կմ²։ Էլեկտրոնային փոստ - 16011, հեռախոսային կոդ - 00010։


== Արտաքին հղումներ ==
Պաշտոնական կայք (իտալ.)
Գրիգորի Արդարով

Գրիգորի Արդարով (ռուս.՝ Григо́рий Па́влович Арда́ров, մարտի 28 (ապրիլի 9), 1888 - փետրվարի 17, 1956(1956-02-17), Կազան, ՌԽՖՍՀ, ԽՍՀՄ), խորհրդային և ռուս դերասան, ռեժիսոր։ Թաթարյան ԻԽՍՀ ժողովրդական արտիստ (1939 թվական)։ ՌՍԽՍՀ-ի վաստակավոր արտիստ (1940 թվական)։ ՌԽՖՍՀ վաստակավոր արտիստ (1954 թվական). Народный артист РСФСР (1954):


== Կենսագրություն ==
Գրիգորի Արդարովը ծնվել է 1888 թվականի մարտի 28-ին, Օդեսայում։
Ավարտել է Օդեսայի Մ. Միրսկու թատերական դպրոցը։
1908 թվականին սկսել է աշխատել Ն. Սոբոլշչիկով-Սամարինի` Դոնի Ռոստովի անտրեպրիզային թատրոնում։
Աշխատել է Խարկովի, Բաքվի, Թիֆլիսի թատրոններում։
1917 թվականից աշխատել է որպես ռեժիսոր։
1936 թվականից եղել է Կազանի դրամատիկական մեծ թատրոնի դերասան և ռեժիսոր։
1944-46 թվականներին եղել է Կազանի դրամատիկական մեծ թատրոնի գեղարվեստական ​​ղեկավար և գլխավոր տնօրեն։
Արդարովն ուներ բեմական խառնվածք, ռիթմի հիանալի զգացողություն, ինչպես նաև` ուժեղ և հարուստ երանգներով  գեղեցիկ ձայն։ Դրամատիկական պատկերներ կերտելով` Արդարովը ձգտում էր կերպարի ռոմանտիկ ընդհանրացման` կարևորելով ստեղծագործության մարդասիրական մոտիվները` փորձելով բացահայտել հիմնական կոնֆլիկտի էությունը։ Արդարովի խաղը «Դիմակահանդես» պիեսում և Արբենինի կերպարի վերաբերյալ նրա մեկնաբանությունները նշվել են համառուսական թատերական հասարակության համաժողովում, որը նվիրված է «Դիմակահանդես»-ին։


== Ստեղծագործություն ==


===== Հիմնական դերեր =====
Ստեսել («Արթուր նավահանգիստը», Ա. Ստեփանով)
Ֆիլիպ («Դոն Կառլոս» Ֆ. Շիլլեր)
Գրանդե հայրիկը («Եվգենիա Գրանդե», Օնորե դը Բալզակ)
Բերսենև («Բեկում», Բ. Լևրենյով)
Տալանով («Արշավանք» Լ. Լեոնով)
Մակֆերսոն («Ռուսական հարցը», Կ. Սիմոնով)
Արբենին («Դիմակահանդես», Մ. Լերմոնտով)
Չացկի («Խելքից պատուհասը», Ա. Գրիբոյեդով)
Ռյաբինին («Արիություն», Գ. Բերեզկո)
Օռլով («Մուլլանուր Վախիտով», Ն. Իսանբետ)
այլ դերեր


===== Ռեժիսոր =====
«Անհանգիստ ծերություն», Լ. Ռախմանով
«Ռևիզոր» Նիկոլայ Գոգոլ
«Ազնվականների բույնը» Իվան Տուրգենև
այլ ներկայացումներ


== Մրցանակներ և կոչումներ ==
Թաթարական ԻԽՍՀ ժողովրդական արտիստ (1939 թվական)
ՌԽՖՍՀ վաստակավոր արտիստ (1940 թվական)
ՌԽՖՍՀ ժողովրդական արտիստ (1954 թվական)


== Ծանոթագրություններ ==


== Արտաքին հղումներ ==
Театр и его история//АРДАРОВ (Богданович) Григорий Павлович


== Աղբյուրներ ==
Театральная энциклопедия. Том 1//Глав. ред. С. С. Мокульский — М.: Советская энциклопедия, 1961. — 1214 стб. с илл., 12 л. илл.
Ингвар И. Ардаров (Богданович) Григорий Павлович//Народные артисты: Очерки.— Казань, 1980. — С. 61—66.
Штайн Г. Г., «Маскарад» на сов. сцене, в Сб. ВТО, с. 142, 162—70
Шнейдерман И. И., Научно-творч. конференция, посв. драме Л. «Маскарад», там же, с. 182, 194—96.
И. А. Ушакова Лермонтовская энциклопедия // АН СССР. Институт рус. лит. (Пушкин. Дом); науч.-ред. совет изд-ва «Сов. Энцикл.»; гл. ред. Мануйлов В. А., — М.: Сов. Энцикл., 1981
Գալինա Սոկոլովա

Գալինա Սոկոլովա (ռուս.՝ Соколова, Галина Михайловна, օգոստոսի 18, 1940(1940-08-18) - հունվարի 10, 1997(1997-01-10)), ռուս և խորհրդային դերասանուհի և դրամատուրգ։ Եղել է ՌԽՖՍՀ վաստակավոր դերասանուհի (1984 թվական)։ «Սովրեմեննիկ» մոսկովյան թատրոնի պրիմա։ 


== Կենսագրություն ==
1961 թվականին ավարտել է ՄԳԱԹ դպրոց-ստուդիան, նրա համակուրսեցիներն էին Վսևոլոդ Շիլովսկին և Ալեքսանդր Նիլին։ Ծառայել է «Սովրեմեննիկ» թատրոնում։
Նաև ավարտել է Վախթանգովյան ուսումնարանի ռեժիսորական ֆակուլտետը։ Որպես ռեժիսոր բեմադրել է մի քանի ներկայացումներ, այդ թվում` Գալինա Վոլչեկի հետ միասին։ 
Վերջին ներկայացումը խաղացել է 1996 թվականի դեկտեմբերի 1-ին։ Մահացել է 1997 թվականի հունվարի 10-ին` քաղցկեղից։ Դիակիզվել է, աճյունասափորը պահվում է Վեդենսկոե գերեզմանատան աճյունասափորանոցում։ 


== Ընտանիք ==
Քույրը` Մարգարիտա Սոկոլովա (1938-2013 թվական)
Ամուսինը` Անդրեյ Կուչաև։


== Բեմադրող ռեժիսոր ==
«Մարգարիտից և ոսկուց ավելի թանկ»` Գալինա Սոկոլովայի սցենարը և ռեժիսուրան ըստ Հանս Քրիստիան Անդերսենի հեքիաթի` 1980 թվականին մոսկովյան «Սովրեմեննիկ» թատրոնի բեմում։


== Ֆիլմագրություն ==
1963 թվական` Եթե դու ճիշտ ես...` Կատյա Սոկոլովա, վերանորոգման բյուրոյի դիսպետչեր
1965 թվական` Մայիս ամիս
1965 թվական` Կամուրջը կառուցվում է` Վերա Սապոժկովա
1967 թվական` Կանանց թագավորությունը` Հիմկա Պյոտրիչենկովա
1974 թվական` Դոմբին և որդին (հեռուստաներկայացում)
1976 թվական` 12 աթոռներ` Մուսիկ
1978 թվական` Կատուն պարկում` Գուսկով
1985 թվական` Միլիոնն ամուսնական զամբյուղում` Մատիլդա
1985 թվական` Ապահովագրության գործակալ
1987 թվական` Բոլշևիկներ (հեռուստաներկայացում)
1988 թվական` Թամարա Ալեքսանդրովնայի ամուսինն ու դուստրը` Ֆեդյայի մայր
1989 թվական` Սոֆյա Պետրովնա
1991 թվական` Թափառող աստղեր` Լեյա


== Մուլտֆիլմերի հնչյունավորում ==
1990 թվական` Հրեշը` չար հարևանուհին


== Կոչում ==
ՌԽՖՍՀ վաստակավոր դերասանուհի (1984 թվականի հունիսի 1)


== Ծանոթագրություններ ==


== Արտաքին հղումներ ==
Ցիգանսկոե (գյուղ, Պոլտավայի շրջան)

Ցիգանսկոե (ուկրաիներեն՝ Циганське), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Ցիգանսկոե գյուղում բնակվում էր 218 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոնգ Բիչ

Լոնգ Բիչ (անգլ.՝ Long Beach), քաղաք ԱՄՆ հարավարևմտյան մասում, Կալիֆորնիա նահանգում։ Գտնվում է Լոս Անջելեսի շրջանում՝ Խաղաղ օվկիանոսի ափին։ Հարավում սահմանակից է Օրինջ շրջանին։ 2009 թ-ի տվյալներով քաղաքի բնակչությունը կազմում է 492 682 մարդ։ Լոնգ Բիչի նավահանգիստը աշխարհի ամենամեծ նավահանգիստներից մեկն է։ Այստեղ են ծնվել Սնուփ Դոգը և Նիկոլաս Քեյջը։ Լոս Անջելեսի կենտրոնից գտնվում է 20 կմ հեռավորության վրա։


== Քույր քաղաքներ ==
 Բակոլոդ (անգլ.՝ Bacolod), Ֆիլիպիններ
 Վալպարաիսո (իսպ.՝ Valparaíso), Չիլի
 Գվադալախարա (իսպ.՝ Guadalajara), Մեքսիկա
 Իզմիր (թուրքերեն՝ İzmir), Թուրքիա
 Յոկաիտի (ճապ.՝ 四日市市), Ճապոնիա
 Կալկաթա (անգլ.՝ Kolkata, հինդի՝ कोलकता), Հնդկաստան
 Մանտա (իսպ.՝ Manta), Էկվադոր
 Մոմբասա (անգլ.՝ Mombasa), Քենիա
 Պնոմպեն , Կամբոջա
 Սոչի, Ռուսաստան
 Ցինդաո (չինարեն ավանդ. 青岛, հեշտ. 青島 , պինին: Qīngdǎo), Չինաստան


== Կլիմա ==


== Ծանոթագրություններ ==
Մոստովայա (Կամենկայի վտակ)

Անվան այլ կիրառումների համար տե՛ս՝ Մոստովայա (այլ կիրառումներ)Մոստովայա (ռուս.՝ Мостовая), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 16 կմ հեռավորության վրա Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մի հառաչանք

Մի հառաչանք, Հովհաննես Թումանյանի բանաստեղծություններից մեկը, որը գրվել է 1894 թվականին։ Առաջին անգամ տպագրվել է «Հորիզոն» հանդեսում, ապա «Դաշնակներ փոփոխված»-ում, Բաքվում հրատարակված Բանաստեղծություններ շարքում, Հովհաննես Թումանյանի երկկերի լիակատար ժողովածուում։


== Ստեղծման պատմությունը ==
Ստեղծագործության ինքնագիրը չի պահապանվել, սակայն Եղիշե Չարենցի անվան գրականության և արվեստի թանգարանի Թումանյանի ֆոնդի № 1355-ում պահպանվում է հեղինակի սեփական օրինակը, որտեղ հեղինակը ուղղումներ է կատարել։ Բաքվում հրատարակված Բանաստեղծություններ շարքում տպագրվել է Թումանյանի ուղղած բնագիրը։ Դժվար է ասել, թե որ հայ ծովանկարչի որ նկարն ի նկատի ունի հեղինակը։ «Սև ծովի ափերը» անունով նկար գրականության մեջ չի հիշատակվում, սակայն նույն թեմաներով աշխատանքները շատ են։ Բանաստեղծը, իրեն ոգեշնչած նկարը, պետք է տեսած լինի մեկ այլ անձի մոտ, քանի որ մինչև 1894 թվականը Այվազովսկու ստեղծագործությունների ցուցահանդես բացվել է միայն մեկ անգամ՝ 1869 թվականին, Թիֆլիսում։


== Ծանոթագրություններ ==
Նոոնու (գյուղ, Վիհուլա շրջան)

Նոոնու (էստ․՝ Noonu), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ծարի Սուրբ Գրիգոր եկեղեցի

Անվան այլ կիրառումների համար տե՛ս՝ Սուրբ Գրիգոր եկեղեցի (այլ կիրառումներ)Ծարի Սուրբ Գրիգոր եկեղեցի, Հայ Առաքելական Սուրբ Եկեղեցի, գտնվում է Արցախի Հանրապետության, Շահումյանի շրջանի, Ծար գյուղում, ծովի մակերևույթից 2030-2050 մետր բարձրության վրա։ Կառուցվել է 13-րդ դարում։


== Պատմություն ==
Ծարը միջնադարյան Արցախի և ընդհանրապես Հայաստանի պատմամշակութային նշանավոր օջախներից մեկն էր։ Խաչենի իշանության շրջանում եղել է Արցախի երեք կենտրոններից մեկը (մյուս երկուսն էին Հաթերքը և Գանձասարը)։ 13-րդ դարում Ծարը Դոփյանների իշխանական տոհմի նստավայրն էր, որի տիրույթները ընդհանուր առմամբ կոչվում էին Ծար, Ծարա գավառ կամ Վերին-Խաչեն։ Իրենց շինարարական գործունեությամբ աչքի են ընկել Ծարա իշաններից ու հոգևորականներից շատերը, հայտնի է եղել հատկապես իշխանուհի Ասփա Օրբելյանը։
14-րդ դարասկզբին Ծարը ավերվել է թուրքերի ասպատակությունների ժամանակ, հայաթափվել է և այստեղ բնակություն են հաստատել քրդերը։ 1921 թվականին Վայկունիքի շրջանի հետ բռնակցվել է Խորհրդային Ադրբեջանին, մտել է Քելբաջարի (Քարվաճառ) շրջանի մեջ։ Խորհրդային շրջանում բարբարոսաբար ոչնչացվել է Ծարի պատմամշակութային հուշարձանների մեծ մասը։


== Ճարտարապետություն ==
Ծարի Սուրբ Գրիգոր եկեղեցին, թաղապատ ծածկով միանավ բազիլիկ կառույց է, որը կառուցվել է 1274 թվականին, դրա մասին վկայում է բարավորի վրա եղած  արձանագրությունը։ Եկեղեցին ի սկզբանե կառուցվել է սրբատաշ քարով, որից հետո 17-րդ դարում վերանորոգման արդյունքում օգտագործվել է անմշակ քարեր։ Կան նաև այլ արձանագրություններ, որոնցից  մեկ գտնվում է մուտքից դեպի հյուսիս մի քարի վրա և ևս երկու արձանագրություն հարավային պատին։
Մինչև ազատագրումը այս եկեղեցին  օգտագործվել է  որպես օժանդակ պահեստ տեղացի թրքացած քրդերի կողմից։


== Ծանոթագրություններ ==
Բրեմենի ռատուշա

Բրեմենի ռատուշա (գերմ.՝ Bremer Rathaus), գոթական նշանավոր կառույց Գերմանիայի Բրեմեն քաղաքում, այսպես կոչված «վեզերյան վերածննդի» (Վեզեր գետի անունից) ամենավառ օրինակներից մեկը։ 2004 թվականի հուլիսին քաղաքի մեկ այլ խորհրդանիշի՝ Ռոլանդի արձանի հետ ընդգրկվել է ՅՈւՆԵՍԿՕ-ի Համաշխարհային ժառանգության ցանկում։ Ռատուշայի շենքը սենատի նստավայրն է. այստեղ են գտնվում Սենատի նախագահի և հանզայական ազատ քաղաք Բրեմենի բուրգոմիստրի (քաղաքապետ) աշխատասենյակները։
Բրեմենի ռատուշան գտնվում է Հին քաղաքի կենտրոնում։ Նրա դիմաց է գտնվում Շյութինգը, իսկ անմիջապես շենքի առաջ Ռոլանդի արձանն է։ Ռատուշայի աջ կողմում են տեղակայված Բրեմենի տաճարը, Բիսմարկ արձանը և քաղաքային խորհրդարանի ժամանակակից շենքը։
Ռատուշայի ձախ կողմում Սուրբ Մարիամ Աստվածածնի եկեղեցին է։ Կառույցի արևմտյան պատի մոտ տեղադրված է Գերհարդ Մարքսի հեղինակած Բրեմենյան երաժիշտների քանդակը։


== Պատմություն ==
1400-ական թվականներին օրավուր ծաղկող Բրեմեն քաղաքի իշխանությունները ռատուշայի շենքի կառուցման որոշում են ընդունել։ Գոթական երկհարկ շինությունը՝ Վերին և Ներքին մեծ սրահներով, կառուցվել է 1405-1410 թվականներին։ Շենքի հյուսիսային մասում եղել են առանձին սենյակներ։ Ռատուշայի նոր շենքի հետ Շուկայի հրապարակում հայտնվել են կայսեր և յոթ կուրֆյուրստների քանդակները, իսկ ռատուշայի արևելյան ու արևմտյան պատերի մոտ՝ մարգարեների ու իմաստունների քանդակները։ Աշտարակի ատամնավոր աշտարակը և պաշտպանական բաց սրահը չեն պահպանվել։
1600 թվականին Բրեմենի սենատը հաշվարկել է, որ գոթական ռատուշայի համեստ արտաքինը չի համապատասխանում ներկայացուցչական պահանջներին, և որոշում է ընդունել այն վերակառուցելու մասին, որն իրականացվել է վեզերյան վերածննդի ոճով 1608-1612 թվականներին։ Նախագծի հեղինակն է եղել բրեմենցի ճարտարապետ Լյուդեր ֆոն Բենտհայմը։ Շինության պատուհանները մեծացվել են, իսկ շինության միջին հատվածը՝ քանդվել։ Վերակառուցման արդյունքում շենքում հայտնվել է ապակյա էրկե՝ պսակված ֆլամանդական ճակատամասով։ Ռատուշայի՝ վեզերյան վերածննդի ոճով ճակատամասը զարդարված է բազմաթիվ բարձրաքանդակներով և մարդկանց, հրեշտակների ու հեքիաթային կենդանիների քանդակներով։ Ճակատամասի դեկորատիվ տարրերը ստեղծվել են վերածննդի շրջանի նեդերլանդցի վարպետների՝ Հանս Վրեդեման դե Վրիսի, Հենդրիկ Գոլցիուսի և Յակոբ Ֆլորիսի նախագծերով։
Ժամանակի հետ շենքին կից ի հայտ են եկել տարբեր կառույցներ։ 1909-1913 թվականներին հին շենքի մոտ կառուցվել է Նոր ռատուշան՝ նեովերածննդի ոճի պղնձե տանիքով։
Շնորհիվ բրեմենցիների անձնազոհության՝ Բրեմենի ռատուշայի շենքն ամբողջովին պահպանվել է Երկրորդ համաշխարհային պատերազմի ռմբակոծությունների ժամանակ այն դեպքում, երբ քաղաքի շինությունների 60 %-ն ավերվել է։ Պատմական շենքի վերջին վերականորոգումն իրականացվել է 2003 թվականին։


== Պատկերասրահ ==

		
		
		


== Ծանոթագրություններ ==


== Մատենագրություն ==
Horst Adamietz: Herz einer Stadt — Das Rathaus in Bremen, Hauschild-Verlag, Bremen, 1970
Werner Kloos: Bremer Lexikon, Hauschild-Verlag, Bremen, 1980, ISBN 3-920699-31-9
Konrad Elmshäuser: Der erste Roland und das erste Rathaus von Bremen, in: Bremisches Jahrbuch 84 (2005) 9-45 ISSN 0341-9622
Herbert Schwarzwälder: Das Große Bremen-Lexikon. Edition Temmen, 2003, ISBN 3-86108-693-X


== Արտաքին հղումներ ==
Բրեմեն քաղաքի պաշտոնական կայք
Հողմիկի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Հողմիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Հարություն Աբրահամյան (ազատամարտիկ)

Անվան այլ կիրառումների համար տե՛ս՝ Հարություն Աբրահամյան (այլ կիրառումներ)Հարություն Վարանգյուլի Աբրահամյան (մարտի 30, 1972(1972-03-30), Փարաքար, Էջմիածնի շրջան, Հայկական ԽՍՀ, ԽՍՀՄ - օգոստոսի 8, 1992(1992-08-08), Արծվաշեն, Կրասնոսելսկի շրջան, Հայաստան), հայ ազատամարտիկ։


== Կենսագրություն ==
1992 թվականի հուլիս-օգոստոսին Վանաձորի մոտոհրաձգային գնդի կազմում մասնակցել է ՀՀ սահմանամերձ շրջանների պաշտպանական և Վահան-Արծվաշեն գյուղերի ուղղությամբ մղվող մարտերին։ Աչքի է ընկել Արծվաշենի պաշտպանության մարտում. Հարություն Աբրահամյանը և 11 ազատամարտիկներ, իրենց վրա վերցնելով հակառակորդի գրոհները, ապահովել են գյուղի 4500 բնակչի տարհանումն անվտանգ գոտի, իրենք զոհվել։
Հետմահու պարգևատրվել է ՀՀ «Մարտական խաչ» 2-րդ աստիճանի շքանշանով։ Թաղված է Եռաբլուրում։
Սմետանիցա (Դոխլի Պոլոյի վտակ)

Սմետանիցա  (ռուս.՝ Сметанина), գետ Ռուսաստանում, հոսում Արխանգելսկի մարզում։ Գետաբերանը տեղակայված է Դոխլի Պոլո գետի ձախ ափին՝
12 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026503
Հիդրոլոգիական ուսումնասիրությունների կոդը -  103002650
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չամբերս շրջան (Տեխաս)

Անվան այլ կիրառումների համար տե՛ս՝ Չամբերս շրջան (այլ կիրառումներ)Չամբերս շրջան (անգլ.՝ Chambers County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 29 356 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 35 096 մարդ։ Շրջկենտրոնն է Անահուակ (անգլ.՝ Anahuac) բնակավայրը։


== Պատմություն ==
Շրջանը պաշտոնապես կազմավորվել է 1858 թվականին Ջեֆերսոն և Լիբերթի շրջաններից։ Իր անվանումը ստացել է Տեխասի փաստաբան Թոմաս Ջեֆերսոն Չամբերսի (անգլ.՝ Chambers) պատվին։


== Աշխարհագրություն ==
ԱՄՆ վիճակագրության բյուրոյի տվյալներով Չամբերս շրջանի ընդհանուր մակերեսը կազմում է 2258 կմ², որից 1552 կմ²-ն զբաղեցնում է ցամաքը, իսկ 706 կմ²-ն կամ 31,27 %-ը՝ ջրային տարածքները։


=== Հարևան շրջաններ ===
Լիբերթի շրջան (հյուսիս)
Ջեֆերսոն շրջան (արևելք)
Գալվեստոն շրջան (հարավ-արևմուտք)
Հարիս շրջան (արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 26 031 մարդ։ Առկա էր 9139 տնային տնտեսություն և 7219 ընտանիք։ Բնակչության խտությունը կազմում էր 17 մարդ/կմ²։ Հաշվվում էր 10 336 բնակելի շինություն՝ 7 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 81,88 %, աֆրոամերիկացիներ – 9,77 %, բնիկ ամերիկացիներ (հնդկացիներ) – 0,48 %, ասիացիներ – 0,67 %, այլ ռասաների ներկայացուցիչներ – 6,02 %, երկու կամ ավելի ռասաների ներկայացուցիչներ – 1,18 %: Իսպանախոսները կամ լատինոամերիկացիները կազմում են բնակչության 10,79 %–ը (անկախ ռասայից)։
Բնակչության տարիքային կազմը հետևյալն էր՝ 28,90 % - մինչև 18 տարեկան, 8,20 % - 18-24 տարեկան, 29,90 % - 25-44 տարեկան, 24,00 % - 45-64 տարեկան և 9,00 % - 65 և ավելի բարձր։ Շրջանի բնակչի միջին տարիքը 35 տարեկան է։ Յուրաքանչյուր 100 կնոջը բաժին է ընկնում 100.60 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 99,80 տղամարդ։
2010 թվականի դրությամբ բնակչության թիվը կազմում էր 35 096 մարդ։ Բնակչության խտությունը կազմում էր 23 մարդ/կմ²։
Բնակչության աճի դինամիկան ըստ տարեթվերի․


== Ծանոթագրություններ ==
Աստերոիդների ցանկ (279801-279900)

Աստերոիդների ցանկ (279701-279800)  • Աստերոիդների ցանկ  • Աստերոիդների ցանկ (279901-280000)
 Աստերոիդների ցանկ (279701-279800)  • Աստերոիդների ցանկ  • Աստերոիդների ցանկ (279901-280000)
Ավտոխթոններ

Ավտոխթոններ, (հին հունարեն՝ αὐτόςχθών - բնիկ), օրգանիզմներ, որոնք էվոլյուցիայի ընթացքում առաջացել են տվյալ վայրում և, ի տարբերություն ալոխթոնների, այժմ էլ ապրում են այնտեղ։


== Օրինակներ ==
Ավտխթոնների օրինակներ են՝

արագածյան գորտնուկը (Ranunculus aragazii)՝ հայկական լեռևերի համապատասխան բարձրություններում,
բադակտուցը,
էվկալիպտը՝ Ավստրալիայում։
Ակրոբատիկա

Ակրոբատիկա, մարմնամարզական վարժությունների տարատեսակ, ինքնուրույն մարզաձև։ Ակրոբատիկան զարգացնում է շարժումների համաձայնեցում, ճկունություն, ուժ, մշակում մարմնին տիրապետելու հմտություն, համարձակություն և վճռականություն։ Ակրոբատիկական վարժությունները նպաստում են ճիշտ կեցվածքի ձևավորմանը, անդաստակային ապարատի (հավասարակշռություն, տարածության մեջ կողմնորոշում) ֆունկցիաների կատարելագործմանը։
Օրգանիզմն ավելի լավ է հարմարվում արյան վերաբաշխմանը մարմնի տարբեր դիրքերի դեպքում։ Ակրոբատիկայի առանձին տարրեր կիրառվում են տիեզերագնացների, պարաշյուտիստների հատուկ ֆիզիկական պատրաստության, ինչպես նաև դպրոցներում երեխաների ֆիզիկական դաստիարակության և որպես օժանդակ միջոց՝ մարմնամարզիկների, ջրացատկորդների, ֆուտբոլիստների, հոկեյիստների մարզումների ժամանակ։
Երեխաներն ակրոբատիկայով կարող են մարզվել սկսած 8-10 տարեկանից՝ բժշկի թույլտվությամբ։ Մարզումների և մրցումների ժամանակ պահանջվում է կանոնավոր բժշկական հսկողություն։ Կարևոր է պահպանել ապահովության և ինքնաապահովման կանոնները, իսկ բարդ վարժություններ կատարելիս կրել հատուկ ապահովիչ գոտիներ։
Մեծ դատավարություն

Մեծ դատավարություն , դատավարական գերագույն մարմին միջնադարյան Հայաստանում։ Պաշտպանել է տիրող դասակարգի շահերն ու իրավունքները։ Գլխավոր դատավորը եղել է Հայոց կաթողիկոսը, որը ժողովների միջոցով սահմանել է կանոններ ու օրենքներ, հետևել դրանց կատարմանը։ Տեղական դատարանները գլխավորել են թեմական եպիսկոպոսները։ Կիլիկյան Հայաստանում հոգևորականությունը զրկվել է դատավարության իրավունքից։ Գործել է թագավորի ձեռքում կենտրոնացված աշխարհիկ դատարանը։
Գյոլթեփե

Գյոլթեփե, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սենագո

Սենագո (իտալերեն՝ Senago)` կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 19 689 մարդ է (ըստ 2004 թվականի տվյալներով)։ Բնակչության միջին խտությունը` 2364 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 20030։ Հեռախոսային կոդը՝ 02։


== Արտաքին հղումներ ==
http://www.comune.senago.mi.it/


== Ծանոթագրություններ ==
Էիստե

Էիստե (էստ․՝ Eiste), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(1733) Սիլկե

(1733) Սիլկե (անգլ.՝ Silke), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 19-ին Ալֆրեդ Բորմանի կողմից Հայդելբերգում։
Միջին հեռավորությունը Արեգակից կազմում է 2,19264 ա. մ., առավելագույնը մոտենում է 2,0096 ա. մ. հեռավորության վրա և հեռանում 2,3757 ա. մ.։ Արեգակի շուրջ մեկ ամբողջական պտույտ է կատարում 1185,9 երկրային օրվա ընթացքում, իր ուղեծրով շարժվելով միջինում 0,303566 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1733) Սիլկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չժան Շո

Չժան Շո, (չին.՝ 張爍, սեպտեմբերի 17, 1983(1983-09-17), Պեկին, Չինաստան), չինացի ֆուտբոլիստ։ Չինաստանի ֆուտբոլի առաջնությունում հանդես եկող՝ «Գուանչժոու Ֆուլի» ակումբի հարձակվող, վարձավճարով հանդես է գալիս «Տյանցզին Սուցզյան» ակումբում։ Կարիերան սկսել է «Տյանցզին Սուցզյան» ակումբում, խաղացել է 131 խաղ, դարձել 31 գոլի հեղինակ։


== Ծանոթագրություններ ==
Ուկսյում

Ուկսյում (ռուս.՝ Уксюм), գետ Ռուսաստանում, հոսում է Ուրժումսկի շրջանում Կիրովի մարզում։ Գետաբերանը տեղակայված է Նեմդա գետի ձախ ափին՝ 10 կմ հեռավորության վրա։ Գետի երկարությունը 12 կմ է։
Գետի ակունքը գտնվում է անտառում 30 կմ արևելք Ուրժումա գյուղում։ Գետը հոսում է հարավ-արևմուտք, անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300512111100038514
Հիդրոլոգիական ուսումնասիրությունների կոդը - 111103851
Ավազանի կոդը - 10.01.03.005
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բիգլի ժայռեր

Բիգլի ժայռեր, դարալանջ Մերկուրի մոլորակի վրա, այս պահին այնտեղ հայտնաբերված ամենաբարձր և ամենաերկար լեռները։ Հայտնաբերվել են 2008 թվականին Մեսենջեր կայանի մոլորակի մոտով անցման ժամանակ կատարված լուսանկարների վրա։ Այն ունի բավականին ուղիղ ձև և մոտ 600 կմ երկարություն։
Բիգլի ժայռերը անվանել են ի պատիվ Բիգլ նավի, որը հանրահայտ է դարձել շնորհիվ Չարլզ Դարվինի։


== Տես նաև ==
Մերկուրիի երկրաբանություն
Մերկուրիի երկրաբանական առանձնահատկությունների ցանկ


== Ծանոթագրություններ ==
(7136) Յոկոհասուո

(7136) Յոկոհասուո (անգլ.՝ Yokohasuo), աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 14-ին Հիտոշի Շիոձավայի և Տակեշի Ուրատայի կողմից Ֆուջիեդայում։
Միջին հեռավորությունը Արեգակից կազմում է 2,593526 ա. մ., առավելագույնը մոտենում է 2,2288 ա. մ. հեռավորության վրա և հեռանում 2,9582 ա. մ.։ Արեգակի շուրջ մեկ ամբողջական պտույտ է կատարում 1525,58 երկրային օրվա ընթացքում, իր ուղեծրով շարժվելով միջինում 0,235976 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7136) Յոկոհասուո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 798


== Դեպքեր ==
Մահացել է Ստորին Եգիպտոսի դինաստիայի փարավոն Շոշենք III-ը և Ստորին Եգիպտոսի փարավոն է օծվում Շոշենք IV-ը, որը ոչ մի ազգակցական կապ չուներ վերջինիս հետ։
Ադադ-նիրարի III-ը Լուշիա քաղաքի մոտ պատերազմ է մղել Մենուա թագավորի դեմ։
Մահացել է Իսրայելի թագավոր Յովաքազը և նրա գահը զբաղեցրել է Հովասը։


== Ծնունդներ ==


== Մահեր ==
Մահացել է Իսրայելի թագավոր Յովաքազը
Մահացել է Ստորին Եգիպտոսի դինաստիայի փարավոն Շոշենք III-ը
Բերբերյան

Բերբերյան, հայկական ազգանուն։


== Ազգանունը կրողներ ==
Ալեն Բերբերյան (1953-2017), ռեժիսոր, սցենարիստ։
Ավետիս Բերբերյան
Անանիա Ռաֆայելի Բերբերյան (1986-1957), պետական գործիչ։
Ավետիս Անդրանիկի Բերբերյան (1966), կոմպոզիտոր։
Արա Բերբերյան (1930-2005), օպերային երգիչ, բաս։
Արամ Բերբերյան-Դատև (1926-2011), կոմպոզիտոր, դաշնակահար, դիրիժոր, մանկավարժ։
Արծրուն Արմենակի Բերբերյան (1925-1994), արծաթագործ։
Արսեն Արքեպիսկոպոս Բերբերյան (1937-2013), հոգևորական։
Գարի Վազգենի Բերբերյան (1938), ռադիոտեխնիկ։
Եվա Բերբերյան (1986), հեռուստահաղորդավարուհի, մոդել, դերասանուհի, ոճաբան, երաժշտավար, երգիչ-երգահան։
Լիդա Արմենակի Բերբերյան (1938), երաժշտագետ, բանասեր, արվեստագետ։
Խուան Մարտին Բերբերյան (1977), ռեգբիիստ։
Հակոբ Ռուբենի Բերբերյան (1953), լրագրող-լուսանկարիչ։
Հուրի Վարդգեսի Բերբերյան (1966), պատմաբան։
Մանուել Բերբերյան (1945), երկրաբան, սեյսմոլոգ։
Մարինա Բերբերյան (1980), ոճաբան, հեռուստալրագրող։
Մարտին Գաբրիելի Բերբերյան (1980), ազատ ոճի ըմբիշ։
Մինաս Հովհաննեսի Բերբերյան (1871-1919), գրականագետ, մանկավարժ։
Յուլիա Բերբերյան (1944), թենիսիստուհի, թենիսի մարզիչ, հասարակական-քաղաքական գործիչ։
Նարեկ Բերբերյան (1967), Բրազիլիայի հայոց թեմի առաջնորդ։
Շառլ Բերբերյան (1959), մուլտիպլիկատոր։
Ռուբեն Հովհաննեսի Բերբերյան (1873-1942), գրականագետ, խմբագիր։
Սիրակ Պողոսի Բերբերյան (1908-1988), աշխարհագետ, մանկավարժ։
Վահե Բերբերյան (1955), թատերագիր, նկարիչ, գրող, կատակերգու։
Տիգրան Հովհաննեսի Բերբերյան (1881-?), թղթակից։
Քեթրին Անահիտ Բերբերյան (1925-1983), երգչուհի (մեցցո-սոպրանո), երգահան։


== Տես նաև ==
Բարբարյան
Պերպերյան


== Ծանոթագրություններ ==
Սանտու Անտոնիու դու Դեսկոբերտու

Սանտու Անտոնիու դու Դեսկոբերտու (պորտ.՝ Santo Antônio do Descoberto), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 78 995 մարդ՝ 2006 թվականի տվյալներով։ Գրավում է 938,309 կմ2 տարածք։ Բնակչության խտությունը՝ 84,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 123.857.489,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.860,62 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,709 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սանտա Ռիտա դու Նովու Դեստինուի մասին
Անտահկարանա

Անտահկարանա (Անտասկարանա, Antaxkarana; սանսկր.՝ անտար - ներքին, կարանա - զգացողության օրգան, «ներքին զգայական օրգան»), սանսկրիտերեն եզրույթ՝ կիրառված հնդկական փիլիսոփայության Սանքհյա և Վեդանտա (հատկապես Ադվաիտա Վեդանտա) համակարգերում, որը տարբեր իմաստ և նշանակություն ունի տարբեր դպրոցներում։ Շանկարան թարգմանում է իբրև «հասկացում», այլք՝ իբրև «ներքին գործիք, հոգի՝ կազմված մտածական սկզբունքից և էգոիզմից»։
Վեդանտայի մեջ անտահկարանա («ներքին գործիք») եզրով նշանակում են բանականությունն ամբողջությամբ, որն ընկած է «Ես»-ի (Աթմա) և նրա ներքին գործիքի՝ մարմնի միջև։ Անտահկարանան բաղկացած է չորս ստորաբաժանումներից՝ Դպրոցներից մեծ մասի մոտ առկա են միայն երեք օրգանները՝ ահամկարա, մանաս, բուդդհի/մահաթ, իսկ չորրորդ՝ չիտտա օրգանն (antaḥkaraṇa catuṣṭaya) առաջադրում է Վեդանտան։ Ընդ որում՝ վերջինս որոշ տեքստերի համաձայն միմյանց է միավորում նախորդ երեք օրգանները)։ Այսու՝ անտահկարանան բաղկացած է հետևյալ չորս ստորաբաժանումներից՝

Ահամկարա (Ahaṃkāra, अहंकार, Էգո-ն) - «Ես-ի զգացողությունը», «կեղծ Էգո-ն»։ Այն, ինչը նույնականացնում է ինչպես անհատական և տվյալ անձնավորությանը պատկանող գաղափարները, այդպես և բանականության մեջ ծագող բոլոր մտքերն ու գաղափարները, այդ թվում և սեփական «անձնականությունը»։
Բուդդհի կամ մահաթ (Բանականություն) – այն, ինչը գնահատում է գաղափարները, մտքերն ու այն փաստերի բովանդակությունը, որոնք դրանք բովանդակում են։
Մանաս (Միտք) – այն, ինչը համեմատում/համադրում և դասակարգում է առարկաների գաղափարներն ու պատկերները բանականության մեջ. Այն, ինչը մտածում է նրանց մասին։
Չիտտա (Հիշողություն) – բանականության այն մասը, որը ներսուզված է արտաքին աշխարհի մեջ, այն կուտակում և պահպանում է մտային պատկերներն ու փաստերը։ Կոչվում է նաև ստորակարգ բանականություն։Թաքնագիտության մեջ անտահկարանան Ուղին է, կամ Կամուրջը՝ վերին և ներքին բանականությունների միջև, որն այդ երկուսի հաղորդակցության միջոցն է։
Արևելյան փիլիսոփայության և Յոգայի մեջ դա բանականությունն է, որը կառավարում է ֆիզիկական մարմինը։
Օկկուլտիզմի մեջ անտահկարանան ստորին և վերին մանասների, ինչպես նաև՝ մարդու աստվածային Էգո-ի և անձնական հոգու միջև եղած կածանն է, կամ կամուրջը։
Անտահկարանան հաճախ հանդես է գալիս նաև իբրև անհատականության սկզբունք։


== Աղբյուրներ ==


== Գրականություն ==
Թորգոմ Սարայդարյան, Ինքնանալու գիտությունը, Ե., Մշակույթի հայկական ֆոնդ, 1991։